Public procurement notice: Additional Information
Published: 2021-10-22
Buyer: Debrecen Megyei Jogú Város Önkormányzata
Country: HU
Contract type: Services
Procedure: Open procedure
CPV classification: 71320000 | 71322000: Civil engineering design services
Submission deadline: 2021-11-02
Award criteria: The most economic tender

Technical requirements: A Nagyerdei Tréningpálya megvalósításához szükséges vázlattervi, engedélyezési, illetve kiviteli tervdokumentáció, árazatlan és árazott tervezői költségbecslések és költségvetések elkészítése tervezési szerződés keretében.
A Nagyerdei tréningpálya létrehozásának célja, hogy a méltán népszerű debreceni parkerdő és környezete mellett, a városba érkező látogatóknak és az itt lakóknak egy színvonalas, egyedi tematikájú sportolási és rekreációs lehetőség nyíljon a kiemelkedő természeti értékekkel rendelkező Nagyerdő területén.
A Nagyerdő projekttel érintett része népszerű a futók és kerékpárosok körében, ezt kívánjuk kiegészíteni olyan több edzettségi szintű sportolók, sportolni vágyók által is végezhető feladatokkal szegélyezett útvonallal, amely közelebb hozza a szabadtéri sportolás lehetőségét a hobbi sportolók, illetve a gyermekes családok részére új, egyedi szolgáltatással bővítve a terület turisztikai palettáját.
A NATURA2000 érintettségre való tekintettel Tervező feladata olyan tervdokumentáció elkészítése, amely alapján a tervezett kivitelezési tevékenység, a kiemelt jelentőségű természetvédelmi területre jelentős hatással ne legyen.
a „temető-sarká”-tól az Idősek háza melletti tisztásig, funkcióját tekintve aktívabb, többnyire sport célú kisebb mértékben rekreációs állomásokat foglal magában,
a Kartács utca felől az első erdei nyiladékon túlnyomórészt rekreációs és ismeretterjesztő célokat szolgálna, itt a sport funkció kevesebb hangsúlyt kapna.
A két útvonal mentén 26 db funkcionális tréningpálya elem, 11 db játszóhely, 1db gyerek farönk akadálypálya minimum 350m hosszon, 1db farönk paralel akadálypálya minimum 100m hosszon 2 db „erdei tanterem”, 8 db tornadekk telepítése tervezett.
Tervező feladata az útvonal mentén funkcionális feladatok végzésére alkalmas egyedi szabadtéri sport- és játszóeszközök gyártmánytervének elkészítése, telepítési módjának, feltételeinek meghatározása.
Az eszközök anyaghasználata során elsődleges szempontok a természetes anyagok használata, és az időtálló vandálbiztos kivitel. Az elhelyezés során a természetes terep megváltoztatása kerülendő.
A tervezési feladat részét képezi a fejlesztési területen pihenőpadok, piknik asztalok (összesen 62 db), hulladékgyűjtők (38 db), valamint 11 db egyedi esőbeálló elhelyezése, azok gyártmánytervének elkészítése, telepítési módjának, feltételeinek meghatározása.
A berendezések és esőbeállók anyaghasználata során elsődleges szempontok a természetes anyagok használata, és az időtálló vandálbiztos kivitel. Az elhelyezés során a természetes terep megváltoztatása kerülendő.
Tervező feladata a tréningpálya állomásain a végzendő feladatok leírását tartalmazó hozzávetőlegesen 35 db többnyelvű tábla helyének meghatározása, valamint a táblák tartalmának grafikai tervezése.
Tervező feladata a fejlesztési területen információs és útjelző táblák helyének meghatározása, valamint a táblák tartalmának grafikai tervezése.
A tervezési feladat részét képezi a beszerzendő, telepítendő eszközök listájának teljeskörű specifikációval ellátott összeállítása.
A terveket .dwg és .pdf/A formátumban, a szöveges dokumentumokat digitális aláírással ellátott .pdf/A formátumban, szerkeszthető .doc/.docx formátumban, valamint az árazott és árazatlan költségvetést (vázlattervi szinten költségbecslést) .pdf és szerkeszthető .xls/.xlsx formátumban kell szállítani.